CELEX: 32012R0968
Language: et
Date: 2012-10-19 00:00:00
Title: Komisjoni rakendusmäärus (EL) nr 968/2012, 19. oktoober 2012 , millega lisatakse Prantsusmaa anšoovisepüügi kvoodile Biskaia lahes püügihooajaks 2012–2013 need kogused, mis ta peatas püügihooajal 2011–2012 vastavalt määruse (EÜ) nr 847/96 artikli 4 lõikele 2

20.10.2012   
            
            
               ET
            
            
               Euroopa Liidu Teataja
            
            
               L 290/8
            
         KOMISJONI RAKENDUSMÄÄRUS (EL) nr 968/2012,
   19. oktoober 2012,
   millega lisatakse Prantsusmaa anšoovisepüügi kvoodile Biskaia lahes püügihooajaks 2012–2013 need kogused, mis ta peatas püügihooajal 2011–2012 vastavalt määruse (EÜ) nr 847/96 artikli 4 lõikele 2
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, (1) eriti selle artikli 4 lõiget 2,
   ning arvestades järgmist:
   
               (1)
            
            
               Määruse (EÜ) nr 847/96 artikli 4 lõike 2 kohaselt võivad liikmesriigid paluda komisjonilt enne neile eraldatud kvoodi kohaldamise aasta 31. oktoobrit peatada maksimaalselt 10 % kvoodist ja kanda see üle järgmisse aastasse. Komisjon peab peatatud koguse lisama asjaomasele kvoodile.
            
         
               (2)
            
            
               Nõukogu määrusega (EL) nr 716/2011 (2) eraldati Prantsusmaale 2011.–2012. kalapüügihooajaks anšoovisepüügi kvoot 2 970 tonni püügiks Biskaia lahest.
            
         
               (3)
            
            
               Võttes arvesse määruse (EÜ) nr 2371/2002 (3) artikli 20 lõike 5 kohast püügivõimaluste vahetamist, määruse (EÜ) nr 847/96 artikli 4 lõike 2 kohast kvootide ülekandmist ja/või nõukogu määruse (EÜ) nr 1224/2009 (4) artiklite 37 ja 105 kohast püügivõimaluste ümberjaotamist või vähendamist, ulatusid Prantsusmaale kõnealuse kalavaru püügiks 2011.–2012. püügihooajaks eraldatud kvoodid 6 362 tonnini.
            
         
               (4)
            
            
               Kõnealuse püügihooaja lõpus teatas Prantsusmaa, et on püüdnud Biskaia lahest kokku 4 198 tonni anšoovist.
            
         
               (5)
            
            
               Prantsusmaa on esitanud määruse (EÜ) nr 847/96 artikli 4 lõike 2 kohase taotluse peatada osa tema 2011.–2012. püügihooaja anšoovisepüügi kvoodist ja kanda see üle järgmisse püügihooaega. Käesolevas määruses osutatud piirides tuleks peatatud kogused lisada nõukogu määrusega (EL) nr 694/2012 (5) püügihooajaks 2012–2013 eraldatud kvootidele.
            
         
               (6)
            
            
               Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Prantsusmaale määrusega (EL) nr 694/2012 Biskaia lahes anšoovisepüügiks eraldatud kvoote suurendatakse 636 tonni võrra.
   
               Riigi kood
            
            
               Kalavaru kood
            
            
               Liik
            
            
               Piirkonna nimi
            
            
               Lõplik kvoot 2011–2012
            
            
               Püük 2011–2012
            
            
               Lõplikust kvoodist kasutatud (%)
            
            
               Ülekantud kogus
            
            
               Algne kvoot 2012–2013
               Määrus 694/2012
            
            
               Läbivaadatud kvoot 2012–2013
            
         
               FRA
            
            
               ANE/08.
            
            
               Anšoovis
            
            
               VIII (Biskaia laht
            
            
               6 362 t
            
            
               4 198 t
            
            
               65,9 %
            
            
               636 t
            
            
               2 070 t
            
            
               2 706 t
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. oktoober 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 115, 9.5.1996, lk 3.
   
      (2)  ELT L 193, 23.7.2011, lk 11.
   
      (3)  EÜT L 358, 31.12.2002, lk 59.
   
      (4)  ELT L 343, 22.12.2009, lk 1.
   
      (5)  ELT L 203, 31.7.2012, lk 26.